Buwaya

Ang mga buwaya (Malayo: buaya) o kokodrilo (Kastila: cocodrilo) ay isang reptilia na kabilang sa pamilya Crocodylidae (minsan ay nauuri bilang subpamilya Crocodylinae). Tinatawag ding buwaya ang mga kabilang sa orden ng Crocodylia gaya ng mga kabilang sa pamilya Alligatoridae (alligator at caiman) at pamilya Gavialidae (gharial).

Ang mga buwaya ay malalaking reptiliang naninirahan sa mga matubig na lugar. Matatagpuan sila sa malaking bahagi ng Tropikal na rehiyon ng Asya, Aprika, ng mga Amerika, at Australya. Nahihilig na manirahan ang mga buwaya sa mga ilog na mabagal ang agos. Maaari silang kumain ng iba't ibang uri ng buhay at patay na mga mammal at isda. Ang ilang uri, kilala dito ang Crocodylus porosus (Saltwater Crocodile) ng Australya at ng mga pulo sa Pasipiko, ay napag-alamang nakikipagsapalaran at tumatawid ng mga dagat.

Iba't ibang tawag 
Ang buwaya ay tinatawag na dapi, dapu sa (Kapampangan), krokodilyo (Espanyol: cocodrilo), at vaya sa (Ibanag)

Sa wikang Tagalog, parehong tinatawag na Buwaya ang mga miyembro ng Crocoylidae (crocodile) at Alligatoridae (aligator). Sa Bibliya, tinagurian itong isang leviatan.

Taksonomiya ng Crocodylidae
Karamihan sa mga uri ng buwaya ay napapabilang sa sari ng Crocodylus. Ang ibang sari sa loob ng pamilyang ito ay monotipiko: Osteolaemus at Tomistoma.

Sari Crocodylus:
Crocodylus acutus
Crocodylus cataphractus
Crocodylus intermedius
Crocodylus johnstoni
Crocodylus mindorensis
Crocodylus moreletii
Crocodylus niloticus
Crocodylus novaeguineae
Crocodylus palustris
Crocodylus porosus
Crocodylus rhombifer
Crocodylus siamensis
Sari Osteolaemus:
Osteolaemus tetraspis
Sari Tomistoma:
Tomistoma schlegelii

Tingnan din
Buwaya (aligeytor)

Mga sanggunian

Reptilia
Hayop ng Pilipinas
Mga hayop sa Bibliya
Leviatan
Crocodylidae